Document ID: 31990R3447

Uredba Komisije (EGS) št. 3447/90
z dne 28. novembra 1990
o posebnih pogojih za dodelitev pomoči zasebnemu skladiščenju za ovčje in kozje meso
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 3013/89 z dne 25. septembra 1989 o skupni ureditvi trga za ovčje in kozje meso [1] in zlasti člena 7(5) Uredbe,
ker je treba določbe Uredbe Komisije (EGS) št. 3446/90 z dne 27. novembra 1990 o določitvi podrobnih pravil za dodelitev pomoči zasebnemu skladiščenju za ovčje in kozje meso [2] spoštovati v zvezi z dodelitvijo pomoči za zasebno skladiščenje za ovčje meso; ker je treba te določbe dopolniti ali prilagoditi;
ker člen 3 Uredbe Sveta (EGS) št. 2644/80 [3] predvideva, da se lahko obdobje skladiščenja skrajša ali podaljša, če to zahtevajo razmere na trgu; ker je torej poleg zneskov pomoči, dodeljenih za določeno obdobje skladiščenja, treba določiti tudi zneske, ki jih je treba dodati ali odšteti, če se navedeno obdobje podaljša ali skrajša;
ker je zaradi predvidljivih razmer na trgu treba določiti prilagodljiva obdobja skladiščenja od treh do sedem mesecev;
ker je za zagotovitev dejanskih ponudb treba določiti najmanjšo količino, ki se lahko skladišči;
ker se zdi, da je za zagotovitev usklajenosti z obveznostmi, povezanimi z zasebnim skladiščenjem, varščina v znesku 120 ECU na tono ustrezna;
ker so ukrepi, predvideni s to uredbo, v skladu z mnenjem Upravljalnega odbora za ovce in koze,
SPREJELA NASLEDNJO UREDBO:
Člen 1
Uredba (EGS) št. 3446/90 se uporablja s pridržkom določb te uredbe.
Člen 2
1. Zahtevki za pomoč zasebnemu skladiščenju se predložijo intervencijskim agencijam, naštetim v Prilogi.
2. V okviru razpisnega postopka je obdobje skladiščenja, na katero se lahko nanaša razpis, tri mesece. Vendar dejansko obdobje skladiščenja izbere skladiščnik. To obdobje se lahko podaljša za najmanj tri mesece do največ sedem mesecev. Če pa je obdobje skladiščenja daljše od treh mesecev, se pomoč dnevno poveča za 1,2 ECU na tono na dan.
Člen 3
Najmanjša količina po pogodbi znaša štiri tone mesa s kostmi.
Člen 4
Varščina znaša 120 ECU na tono.
Člen 5
Ta uredba začne veljati 1. decembra 1990.
Uporablja se za zasebno skladiščenje, odprto od navedenega datuma.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. novembra 1990

Labels: 3
17
6